
Τετάρτη, 22 Ιουλίου 2026

ΔΕΛΤΙΟ ΤΥΠΟY

Θάνατος λουομένου στη Μυτιλήνη –Θάνατος άνδρα στην Πάτρα - Διακομιδές ασθενών


Τις πρωινές ώρες σήμερα, ενημερώθηκε η Λιμενική Αρχή της Μυτιλήνης ότι ένας 87χρονος ημεδαπός είχε χάσει τις αισθήσεις του ενώ βρισκόταν στη θάλασσα, στη θαλάσσια περιοχή του Αεροδρομίου. Στον 87χρονο αρχικά παρασχέθηκαν οι πρώτες βοήθειες από λουόμενους και στη συνέχεια διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Μυτιλήνης «ΒΟΣΤΑΝΕΙΟ», όπου διαπιστώθηκε ο θάνατός του. Από το Κεντρικό Λιμεναρχείο Μυτιλήνης που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Βορείου Αιγαίου.

*****

Τις πρωινές ώρες σήμερα, ενημερώθηκε η Λιμενική Αρχή της Πάτρας ότι ένας 88χρονος ημεδαπός ανασύρθηκε χωρίς τις αισθήσεις του, από τη θαλάσσια περιοχή του Μονοδενδρίου Αχαΐας. Ο 88χρονος, παρελήφθη από ασθενοφόρο όχημα του ΕΚΑΒ και διακομίστηκε στο Γενικό Νοσοκομείο Πατρών «ΑΓΙΟΣ ΑΝΔΡΕΑΣ», όπου διαπιστώθηκε ο θάνατός του. Από το Κεντρικό Λιμεναρχείο Πάτρας που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Πατρών.

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-86χρονου, από το λιμάνι της Δάφνης Αγίου Όρους στο λιμάνι της Ουρανούπολης, με Περιπολικό σκάφος Λ.Σ.-ΕΛ.ΑΚΤ.(ΠΛΣ), 
-πέντε (05) ασθενών, ενός (01) ιατρού, δύο (02) νοσηλευτών και δύο (02) συνοδών, από το λιμάνι της Καλύμνου στο λιμάνι Λακκί της Λέρου, με Περιπολικό πλοίο Λ.Σ.-ΕΛ.ΑΚΤ. (ΠΠΛΣ) και
[bookmark: _GoBack]-57χρονου, από το λιμάνι της Ανάφης στο λιμάνι της Θήρας, με το Ε/Γ-Τ/Ρ «ΝΕΦΕΛΗ» Ν.Θ. 43.,
-48χρονης, πό το λιμάνι της Αλοννήσου στο λιμάνι του Βόλου, με το Ε/Γ-Τ/Ρ «ΑΞΙΟΝ ΕΣΤΙ» Ν.Π. 10001,
-54χρονου, από το λιμάνι Αγνώντα Σκοπέλου στο λιμάνι του Βόλου, με το Τ/Ρ-Α/Ψ «ΜΑΤΘΙΛΔΗ» Ν.Σ. 45

